CELEX: 62020CB0686
Language: fi
Date: 2021-10-11 00:00:00
Title: Asia C-686/20: Unionin tuomioistuimen määräys (yhdeksäs jaosto) 11.10.2021 (ennakkoratkaisupyyntö, jonka on esittänyt Tribunal de Proximité d’Aulnay-sous-Bois – Ranska) – YE ym. v. Vueling Airlines SA (Ennakkoratkaisupyyntö – Unionin tuomioistuimen työjärjestyksen 99 artikla – Lentoliikenne – Asetus (EY) N:o 261/2004 – Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevat yhteiset säännöt – 3 artiklan 3 kohta – Soveltamisala – Matkustajat, jotka matkustavat ilmaiseksi tai alennettuun hintaan, jota ei tarjota suoraan tai välillisesti yleisölle – Ilmaiseksi matkustava pieni lapsi – 2 artiklan f alakohta – Lipun käsite)

17.1.2022   
            
            
               FI
            
            
               Euroopan unionin virallinen lehti
            
            
               C 24/9
            
         
      Unionin tuomioistuimen määräys (yhdeksäs jaosto) 11.10.2021 (ennakkoratkaisupyyntö, jonka on esittänyt Tribunal de Proximité d’Aulnay-sous-Bois – Ranska) – YE ym. v. Vueling Airlines SA
      (Asia C-686/20) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - Lentoliikenne - Asetus (EY) N:o 261/2004 - Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevat yhteiset säännöt - 3 artiklan 3 kohta - Soveltamisala - Matkustajat, jotka matkustavat ilmaiseksi tai alennettuun hintaan, jota ei tarjota suoraan tai välillisesti yleisölle - Ilmaiseksi matkustava pieni lapsi - 2 artiklan f alakohta - Lipun käsite)
      (2022/C 24/12)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal de Proximité d’Aulnay-sous-Bois
      
         Asianosaiset
      
      
         Kantajat: YE, LP, AN, jota edustavat hänen vanhempansa YE ja LP, OL, jota edustavat hänen vanhempansa YE ja LP, VX, jota edustavat hänen vanhempansa YE ja LP, sekä CE, jota edustavat hänen vanhempansa YE ja LP
      
         Vastaaja: Vueling Airlines SA
      
         Määräysosa
      
      
                  1)
               
               
                  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 3 artiklan 3 kohdan ensimmäistä virkettä on tulkittava siten, että kyseisessä säännöksessä tarkoitetussa edellytyksessä, jonka mukaan alennettua hintaa ei tarjota suoraan tai välillisesti yleisölle, ei viitata matkustajiin, jotka matkustavat ilmaiseksi.
               
            
                  2)
               
               
                  Asetuksen N:o 261/2004 3 artiklan 3 kohdan toista virkettä on tulkittava siten, että matkustaja, joka matkustaa ilmaiseksi nuoren ikänsä perusteella, jolla ei ole omaa istumapaikkaa tai tarkastuskorttia ja jonka nimi ei ilmene hänen vanhempiensa tekemistä varauksista, ei kuulu kyseisen asetuksen soveltamisalaan.
               
            
         (1)  Jättämispäivä: 18.12.2020.